CELEX: 22017D1873
Language: et
Date: 2016-03-18 00:00:00
Title: EMP ühiskomitee otsus nr 43/2016, 18. märts 2016, millega muudetakse EMP lepingu I lisa „Veterinaar- ja fütosanitaarküsimused“ [2017/1873]

19.10.2017   
               
               
                  ET
               
               
                  Euroopa Liidu Teataja
               
               
                  L 270/5
               
            EMP ÜHISKOMITEE OTSUS
      nr 43/2016,
      18. märts 2016,
      millega muudetakse EMP lepingu I lisa „Veterinaar- ja fütosanitaarküsimused“ [2017/1873]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 19. augusti 2015. aasta rakendusmäärus (EL) 2015/1408, milles käsitletakse loa andmist DL-metionüül-DL-metioniini kasutamiseks kalade ja koorikloomade söödalisandina (1).
               
            
                  (2)
               
               
                  EMP lepingusse tuleb inkorporeerida komisjoni 20. augusti 2015. aasta rakendusmäärus (EL) 2015/1414, millega muudetakse komisjoni rakendusmäärust (EL) nr 136/2012 seoses naatriumvesiniksulfaadi lubamisega lemmikloomade ja teiste toiduks mittetarvitatavate loomade söödalisandina (2).
               
            
                  (3)
               
               
                  EMP lepingusse tuleb inkorporeerida komisjoni 20. augusti 2015. aasta rakendusmäärus (EL) 2015/1415, milles käsitletakse astaksantiini kasutamise lubamist kalade, koorikloomade ja dekoratiivkalade söödalisandina (3).
               
            
                  (4)
               
               
                  EMP lepingusse tuleb inkorporeerida komisjoni 20. augusti 2015. aasta rakendusmäärus (EL) 2015/1416, milles käsitletakse naatriumvesiniksulfaadi kasutamise lubamist kõikide loomaliikide söödalisandina (4).
               
            
                  (5)
               
               
                  Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (6)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu I lisa II peatükki muudetakse järgmiselt.
      
                  1)
               
               
                  Punkti 2zzc (komisjoni rakendusmäärus (EL) nr 136/2012) lisatakse järgmine tekst:
                  „, muudetud järgmise õigusaktiga:
                  
                              —
                           
                           
                              
                                 32015 R 1414: komisjoni rakendusmäärus (EL) 2015/1414, 20. august 2015 (ELT L 220, 21.8.2015, lk 3).“
                           
                        
            
                  2)
               
               
                  Punkti 153 (komisjoni rakendusmäärus (EL) 2015/1399) järele lisatakse järgmised punktid:
                  
                              „154.
                           
                           
                              
                                 32015 R 1408: komisjoni rakendusmäärus (EL) 2015/1408, 19. august 2015, milles käsitletakse loa andmist DL-metionüül-DL-metioniini kasutamiseks kalade ja koorikloomade söödalisandina (ELT L 219, 20.8.2015, lk 3).
                           
                        
                              155.
                           
                           
                              
                                 32015 R 1415: komisjoni rakendusmäärus (EL) 2015/1415, 20. august 2015, milles käsitletakse astaksantiini kasutamise lubamist kalade, koorikloomade ja dekoratiivkalade söödalisandina (ELT L 220, 21.8.2015, lk 7).
                           
                        
                              156.
                           
                           
                              
                                 32015 R 1416: komisjoni rakendusmäärus (EL) 2015/1416, 20. august 2015, milles käsitletakse naatriumvesiniksulfaadi kasutamise lubamist kõikide loomaliikide söödalisandina (ELT L 220, 21.8.2015, lk 11).“
                           
                        
            Artikkel 2
      Rakendusmääruste (EL) 2015/1408, (EL) 2015/1414, (EL) 2015/1415 ja (EL) 2015/1416 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 19. märtsil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 18. märts 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 219, 20.8.2015, lk 3.
      
         (2)  ELT L 220, 21.8.2015, lk 3.
      
         (3)  ELT L 220, 21.8.2015, lk 7.
      
         (4)  ELT L 220, 21.8.2015, lk 11.
      
         (*1)  Põhiseadusest tulenevaid nõudeid ei ole nimetatud.